Περιεχόμενα

# Αναζήτηση ομοιότητας

Αναζητεί όρους που μοιάζουν με το κείμενο στην Αναζήτηση. Επιλέξτε αυτό το πλαίσιο ελέγχου και πατήστε στο πλήκτρο Ομοιότητες για να ορίσετε τις επιλογές ομοιότητας.

Παραδείγματος χάρη, μια αναζήτηση ομοιότητας μπορεί να βρει λέξεις που διαφέρουν από το κείμενο στην Αναζήτηση κατά δύο χαρακτήρες.

Για να έχετε πρόσβαση σε αυτήν τη λειτουργία...

#### Από τις γραμμές εργαλείων:

Στη γραμμή Δεδομένα Πίνακα, πατήστε το εικονίδιο Εύρεση εγγραφής, έπειτα στο πλαίσιο ελέγχου Αναζήτηση ομοιότητας και, στη συνέχεια, πατήστε το πλήκτρο Ομοιότητες (προβολή πίνακα βάσης δεδομένων).

Στη γραμμή Πλοήγηση φόρμας, πατήστε το εικονίδιο Καταγραφή αναζήτησης, έπειτα το πλαίσιο ελέγχου Αναζήτηση ομοιότητας, κατόπιν το πλήκτρο Ομοιότητες (προβολή φόρμας βάσης δεδομένων).

#### Από το πληκτρολόγιο:

Στην προβολή πίνακα βάσης δεδομένων, πατήστε Εντολή Ctrl+F, επιλέξτε το πλαίσιο ελέγχου Αναζήτηση ομοιότητας και, στη συνέχεια, πατήστε το πλήκτρο Ομοιότητες.

#### Από τη γραμμή μενού:

Επιλέξτε το πλαίσιο ελέγχου Επεξεργασία - Εύρεση & αντικατάσταση - Αναζήτηση ομοιότητας, έπειτα πατήστε το πλήκτρο Ομοιότητες.

#### Από το πληκτρολόγιο:

Πατήστε Εντολή Ctrl+H, επιλέξτε το πλαίσιο ελέγχου Ομοιότητα και, στη συνέχεια, πατήστε το πλήκτρο Ομοιότητες.

#### Από την πλευρική στήλη:

Ανοίξτε την καρτέλα Εύρεση, πατήστε τις Επιλογές αναζήτησης, επιλέξτε το πλαίσιο ελέγχου Ομοιότητα και πατήστε το πλήκτρο Ομοιότητες.

## Ομοιότητες

Προσδιορίστε τα κριτήρια που καθορίζουν αν μια λέξη είναι παρόμοια με τον όρο αναζήτησης.

### Αλλαγή χαρακτήρων

Εισαγάγετε τον αριθμό των χαρακτήρων στον όρο αναζήτησης που μπορούν να ανταλλάσσονται. Για παράδειγμα, εάν καθορίσετε 2 ανταλλάξιμους χαρακτήρες, τα "sweep" και "creep" θεωρούνται παρόμοια, κατά την ανταλλαγή "sw" και "cr".

### Προσθήκη χαρακτήρων

Εισαγάγετε τον μέγιστο αριθμό χαρακτήρων κατά τον οποίο μια λέξη μπορεί να υπερβεί τον αριθμό των χαρακτήρων στον όρο αναζήτησης. Για παράδειγμα, εάν καθορίσετε 3 επιπλέον χαρακτήρες, τα ''long'' και ''longest'' θεωρούνται παρόμοια, αλλά όχι το ''longitude''.

### Διαγραφή χαρακτήρων

Εισαγάγετε τον αριθμό των χαρακτήρων με τους οποίους μια λέξη μπορεί να είναι μικρότερη από τον όρο αναζήτησης. Για παράδειγμα, εάν καθορίσετε 3 καταργημένους χαρακτήρες, ''longitude'' και ''longest'' θεωρούνται παρόμοια, αλλά όχι το ''long''.

### Συνδυασμός

Αναζητά έναν όρο που ταιριάζει με οποιονδήποτε συνδυασμό από τις ρυθμίσεις αναζήτησης ομοιότητας

Η χρήση του Συνδυασμός ανταποκρίνεται καλύτερα στις προσδοκίες ενός χρήστη από την εξέταση των ρυθμίσεων, αλλά ενδέχεται να επιστρέψει ψευδώς θετικά αποτελέσματα. Η μη χρήση του Συνδυασμός ενδέχεται να έχει λιγότερα αποτελέσματα από το αναμενόμενο, αλλά δεν επιστρέφει ψευδώς θετικά αποτελέσματα.

Χρησιμοποιείται ένας αλγόριθμος σταθμισμένης απόστασης Levenshtein (WLD). Εάν δεν είναι επιλεγμένο το Συνδυασμός, τότε οι ρυθμίσεις αντιμετωπίζονται ως αποκλειστικό-OR (αυστηρό WLD). Εάν είναι επιλεγμένο το Συνδυασμός, τότε οι ρυθμίσεις αντιμετωπίζονται ως συμπεριληπτικό-OR (χαλαρό WLD).

Να προσέχετε όταν χρησιμοποιείτε Αντικατάσταση όλων με αναζήτηση ομοιότητας. Καλύτερα να είσαστε σίγουροι πρώτα για το τι θα βρείτε.

Σχετικά θέματα

Αλγόριθμος απόστασης Levenshtein στη Wikipedia

Παρακαλούμε, υποστηρίξτε μας!