Περιεχόμενα

# Αρίθμηση για επικεφαλίδες

Χρησιμοποιήστε το παράθυρο διαλόγου Αρίθμηση επικεφαλίδων για να προσθέσετε αρίθμηση στις επικεφαλίδες. Τα διαφορετικά επίπεδα στο παράθυρο διαλόγου σάς επιτρέπουν να αντιστοιχίσετε διαφορετικές επικεφαλίδες ως δομή διάρθρωσης για το έγγραφό σας. Στις προεπιλεγμένες ρυθμίσεις, η τεχνοτροπία παραγράφου "Επικεφαλίδα 1" εκχωρείται στο επίπεδο διάρθρωσης 1. Θεωρείται ότι είναι το ανώτερο επίπεδο στη δομή της διάρθρωσης του εγγράφου. Στην τεχνοτροπία παραγράφου "Επικεφαλίδα 2" εκχωρείται επίπεδο διάρθρωσης 2 και ούτω καθεξής. Μπορείτε επίσης να χρησιμοποιήσετε το παράθυρο διαλόγου για να αντιστοιχίσετε μια προσαρμοσμένη τεχνοτροπία παραγράφου ως επικεφαλίδα στη δομή του εγγράφου.

## Για να προσθέσετε αυτόματη αρίθμηση σε μια επικεφαλίδα

1. Επιλέξτε Εργαλεία - Αρίθμηση επικεφαλίδων και, στη συνέχεια, πατήστε στην καρτέλα Αρίθμηση.

2. Επιλέξτε το Επίπεδο για διαμόρφωση.

3. Στο πλαίσιο Τεχνοτροπία παραγράφου, επιλέξτε την τεχνοτροπία παραγράφου για το επιλεγμένο επίπεδο.

4. Στο πλαίσιο Αριθμός, επιλέξτε τοσχήμα αρίθμησης που θέλετε να χρησιμοποιήσετε για αυτήν την επικεφαλίδα και, στη συνέχεια, πατήστε το Εντάξει.

## Για να αφαιρέσετε την αυτόματη αρίθμηση από μια επικεφαλίδα

1. Κάντε κλικ στην αρχή του κειμένου στην παράγραφο της επικεφαλίδας, ύστερα από τον αριθμό.

2. Πατήστε το πλήκτρο οπισθοδιαγραφής (Backspace) για να διαγράψετε τον αριθμό.

3. Πατήστε Shift+Backspace με τον δρομέα στην αρχή της επικεφαλίδας για επιστροφή στον αριθμό.

Αυτή η διαδικασία καταργεί την αρίθμηση για μια μεμονωμένη επικεφαλίδα. Για να καταργήσετε ή να τροποποιήσετε την αυτόματη αρίθμηση για όλες τις επικεφαλίδες, χρησιμοποιήστε το παράθυρο διαλόγου Αρίθμηση επικεφαλίδων .

## Για να χρησιμοποιήσετε μια προσαρμοσμένη τεχνοτροπία παραγράφου ως επικεφαλίδα

1. Επιλέξτε Εργαλεία - Αρίθμηση επικεφαλίδων και, στη συνέχεια, πατήστε στην καρτέλα Αρίθμηση.

2. Πατήστε στο επίπεδο που θέλετε να αντιστοιχίσετε στην προσαρμοσμένη τεχνοτροπία παραγράφου στον κατάλογο Επίπεδο.

3. Επιλέξτε την προσαρμοσμένη τεχνοτροπία στο πεδίο Τεχνοτροπία παραγράφου.

4. Πατήστε στο πλήκτρο Εντάξει.

Σχετικά θέματα

Διάταξη επικεφαλίδων στον Πλοηγητή

Αρίθμηση επικεφαλίδων

Παρακαλούμε, υποστηρίξτε μας!